b"\n_START_ARTICLE_\nJoan Capdevila Duran\n_START_SECTION_\nBiografia\n_START_PARAGRAPH_\nNeix a Vic (Osona) en 1891, de quaranta-cinc anys, casat i pare de quatre fills. Des de molt jove va pert\xc3\xa0nyer al Cos de Portants i a la Pia Uni\xc3\xb3 de Miquel Arc\xc3\xa0ngel de Vic, cantava a l'orfe\xc3\xb3 d'aquesta entitat. L'any 1920 es va casar amb Ant\xc3\xb2nia Nogu\xc3\xa9s Batlle a Barcelona i en el 30 d'octubre de 1921 va tenir el primer fill, Joan Capdevila Nogu\xc3\xa9s (gran cineasta catal\xc3\xa0). En 1922 ja resideix a Premi\xc3\xa0 de Mar on va establir-se definitivament, i molt r\xc3\xa0pidament la seva bondat es va fer notable entre les persones que el tractaven. A Premi\xc3\xa0 va tenir els seus altres tres fills: Concepci\xc3\xb3, Antoni i Montserrat._NEWLINE_Vivia la vida parroquial, i assistia a tots els actes que se celebraven a la parr\xc3\xb2quia de Sant Crist\xc3\xb2fol de Premi\xc3\xa0 de Mar. Quan Mn. Joan Casals vicari, va fundar amb el rector Mn. Josep Paradeda i Sala el Patronat Social Premianec, van tenir sempre un bon punt de suport en Joan Capdevila, que va vetllar sempre perqu\xc3\xa8 aquella nova entitat fructifiqu\xc3\xa9s en b\xc3\xa9 de la moral cristiana. _NEWLINE_Treballava de feia molts anys a les oficines de la companyia Transmediterr\xc3\xa1nea, a Barcelona. Simpatitzava i era propagandista de partits de dreta i col\xc2\xb7labor\xc3\xa0 amb ells durant les eleccions del 16 de febrer de 1936.\n_START_SECTION_\nPeriodista\n_START_PARAGRAPH_\nVa ser periodista del diari cat\xc3\xb2lic barcelon\xc3\xad \xc2\xabEl Mat\xc3\xad\xc2\xbb, fundat per Josep Maria Capdevila i Balanz\xc3\xb3 (familiar seu) i Josep Maria Junoy i Muns, que es va editar a Barcelona entre el 24 de maig de 1929 i el 19 de juliol de 1936. Es disting\xc3\xad per la seva ponderaci\xc3\xb3 informativa i per la bona presentaci\xc3\xb3 tipogr\xc3\xa0fica. Fou un diari de marcada acci\xc3\xb3 social cristiana i cr\xc3\xadtic amb el capitalisme i el liberalisme, aix\xc3\xad com amb la burgesia, tant si es deia de dreta com d'esquerra. Joan capdevila era ardent propagador de la premsa cat\xc3\xb2lica, des d'on havia escrit diversos articles en qu\xc3\xa8 detallava alguns aspectes de la gesti\xc3\xb3 municipal i les picabaralles entre la majoria republicana i la minoria de dretes, que no havien agradat gaire a la majoria d'esquerres de l'Ajuntament de Premi\xc3\xa0. I havia publicat diversos escrits i poesies de Mn. Paradeda.\n_START_SECTION_\nMartiri\n_START_PARAGRAPH_\nEn esclatar la guerra civil de 1936, els grups  marxista es va acarnissar en els col\xc2\xb7legis de Premi\xc3\xa0, per als quals tant havia treballat el senyor Capdevila, ja que va \xc3\xa9sser membre tamb\xc3\xa9 de la M\xc3\xbatua Escolar La Popular, del col\xc2\xb7legi La Salle. Va obtenir un perm\xc3\xads perqu\xc3\xa8 la comunitat i els novicis de les escoles cristianes poguessin passar a Fran\xc3\xa7a. En constatar que els esfor\xc3\xa7os per a salvar de l'incendi l'esgl\xc3\xa9sia parroquial eren in\xc3\xbatils, ofer\xc3\xad casa seva com a lloc d'amagatall per algunes imatges i altres objectes sagrats dedicats al culte. _NEWLINE_Com que cada dia havia d'anar a Barcelona, va saber que era seguit des de feia algun temps. Li van aconsellar que s'amagu\xc3\xa9s, per\xc3\xb2 ell va rebutjar tota idea d'abandonar els seus i es va oferir a la voluntat de D\xc3\xa9u, a qui pregava en fam\xc3\xadlia tothora, pel restabliment de la pau cristiana, per la qual sempre havia treballat. _NEWLINE_A mitjan agost de 1936, va sofrir un escorcoll a casa seva del carrer Gibraltar, el dugueren a declarar, l'interrogaren i amena\xc3\xa7aren, fins que al cap d'una hora fou posat en llibertat. Al cap de poc temps va patir un segon escorcoll. Els fets de la seva detenci\xc3\xb3 van \xc3\xa9sser narrats aix\xc3\xad: el diumenge dia 13 de setembre de 1936, a les dues del mat\xc3\xad, uns milicians van trucar la porta de casa seva, per\xc3\xb2 ell no va obrir. Quan ho f\xc3\xa9u se l'endugueren r\xc3\xa0pidament; la seva dona el va seguir fins al cotxe, dient que volia anar amb ell, s'abra\xc3\xa7aren i s'acomiadaren. Un altre ve\xc3\xad m'explic\xc3\xa0 que estaven resant el rosari i fins que no van acabar no van obrir la porta. Hi havia tanta por que ning\xc3\xba del carrer no es va moure. El van assassinar a Font de Cera (Alella), amb possibles induccions per part d'algun component del Comit\xc3\xa8 de Premi\xc3\xa0 de Mar. La seva defunci\xc3\xb3 consta al Registre Civil d'Alella. La seva dona i els fills es van dispersar i van tenir de ser ajudats per parents pr\xc3\xb2xims de la fam\xc3\xadlia."